CELEX: 32015R2351
Language: lt
Date: 2015-12-14 00:00:00
Title: 2015 m. gruodžio 14 d. Komisijos įgyvendinimo reglamentas (ES) 2015/2351 dėl tam tikrų prekių klasifikavimo Kombinuotojoje nomenklatūroje

17.12.2015   
            
            
               LT
            
            
               Europos Sąjungos oficialusis leidinys
            
            
               L 331/3
            
         KOMISIJOS ĮGYVENDINIMO REGLAMENTAS (ES) 2015/2351
   2015 m. gruodžio 14 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 14 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Sodininkystės reikmenų komplektas plastikinėje pakuotėje, kurį sudaro šie dirbiniai:
               
               
                   
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis (BAT).
                  Dirbiniai nelaikytini prekėmis, supakuotomis į mažmeninei prekybai skirtą rinkinį, pagal 3 BAT b punktą, nes ne visi jie supakuoti kartu, kad tenkintų tam tikras reikmes arba būtų naudojami konkrečiai veiklai.
                  Krepšys naudojamas ne sodininkystės reikmėms, o kitiems dirbiniams laikyti. Be to, jis gali būti naudojamas su sodininkyste nesusijusiai veiklai.
                  Pieštukas taip pat nėra sodininkystės įrankis ir turi kitą praktinę paskirtį.
                  Jeigu vienas ar daugiau „rinkinio“ dirbinių nėra skirti toms pačioms tam tikroms reikmėms tenkinti arba naudoti tai pačiai konkrečiai veiklai, kiekvienas dirbinys klasifikuotinas atskirai (taip pat žr. Prekių, supakuotų į mažmeninei prekybai skirtus rinkinius, klasifikavimo Kombinuotojoje nomenklatūroje gairių B (II) dalį (2)).
                  Prekių aprašyme nurodyti atskiri dirbiniai klasifikuotini, kaip nurodyta toliau.
                  
                              a)
                           
                           
                              Klasifikuojama vadovaujantis KN kodus 4202, 4202 22 ir 4202 22 90 atitinkančiais prekių aprašymais.
                              Dirbinys klasifikuotinas kaip rankinė, kurios išorinis paviršius iš tekstilės medžiagos, priskiriant KN kodą 4202 22 90.
                           
                        
                              b)
                           
                           
                              Klasifikuojama vadovaujantis KN kodą 6216 00 00 atitinkančiu prekių aprašymu.
                              Tekstilės audinys laikytinas pirštines sudarančia medžiaga. Todėl dirbinys klasifikuotinas kaip pirštuotos pirštinės, priskiriant KN kodą 6216 00 00.
                           
                        
                              c)
                           
                           
                              Klasifikuojama vadovaujantis KN kodus 8201 ir 8201 50 00 atitinkančiais prekių aprašymais.
                              Dirbinys klasifikuotinas kaip žirklės, priskiriant KN kodą 8201 50 00.
                           
                        
                              d)
                           
                           
                              Klasifikuojama vadovaujantis KN kodus 8201 ir 8201 10 00 atitinkančiais prekių aprašymais.
                              Dirbinys klasifikuotinas kaip semtuvas, priskiriant KN kodą 8201 10 00.
                           
                        
                              e)
                           
                           
                              Klasifikuojama vadovaujantis KN kodus 3926, 3926 90 ir 3926 90 97 atitinkančiais prekių aprašymais.
                              Dirbinys klasifikuotinas kaip kiti gaminiai iš plastikų, priskiriant KN kodą 3926 90 97.
                           
                        
                              f)
                           
                           
                              Klasifikuojama vadovaujantis KN kodus 9609, 9609 10 ir 9609 10 10 atitinkančiais prekių aprašymais.
                              Dirbinys klasifikuotinas kaip pieštukas su grafito šerdele, priskiriant KN kodą 9609 10 10.
                           
                        
            
                  
                              a)
                           
                           
                              1 iš tekstilės audinio pagamintas krepšys, kurio išorinis paviršius iš tekstilės medžiagų, su 1 didele vidine kišene ir 4 mažesnėmis išorinėmis kišenėmis;
                           
                        
               
                  4202 22 90
               
            
                  
                              b)
                           
                           
                              1 pora pirštinių, pagamintų daugiausia iš tekstilės audinio ir delno pusėje iš dalies dengtų akytuoju plastiku;
                           
                        
               
                  6216 00 00
               
            
                  
                              c)
                           
                           
                              1 iš netauriojo metalo pagamintos genėjimo žirklės;
                           
                        
               
                  8201 50 00
               
            
                  
                              d)
                           
                           
                              1 iš netauriojo metalo pagamintas sodininko kastuvėlis;
                           
                        
               
                  8201 10 00
               
            
                  
                              e)
                           
                           
                              12 plastikinių įsmeigiamų žymėjimo lentelių;
                           
                        
               
                  3926 90 97
               
            
                  
                              f)
                           
                           
                              1 pieštukas su grafito šerdele.
                           
                        
               
                  9609 10 10
               
            
                  Komplekto dirbiniai atskirai supakuoti į apsaugines plastikines pakuotes.
                  Krepšio ir pirštinių medžiaga yra to paties rašto (vaizduojančio medžius, gėles, namus).
                  Žr. paveikslą (1).
               
               
                   
               
            
         (1)  Paveikslas pateikiamas tik dėl informacijos.
      
         (2)  OL C 105, 2013 4 11, p. 1.